arnastofnun/IGC-2024 huggingface dataset:
Breyting á XVIII. viðauka við EES-samninginn Nefndarálit - þingskjal nr. 467

132. löggjafarþing 2005–2006.

Þskj. 467 - 287. mál.

Nefndarálit um till. til þál.um staðfestingu ákvörðunar sameiginlegu EES-nefndarinnar nr. 44/2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Grétar Má Sigurðsson, Ernu S. Hallgrímsdóttur, Nínu Björk Jónsdóttur og Ólöfu Hrefnu Kristjánsdóttur frá utanríkisráðuneyti og Gylfa Kristinsson frá félagsmálaráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 44/2004 frá 23. apríl 2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og til að fella inn í samninginn tilskipun ráðsins 2003/72/EB frá 22. júlí 2003 um viðbætur við samþykktir fyrir evrópsk samvinnufélög að því er varðar aðild starfsmanna.

Meginmarkmið löggjafar um evrópsk samvinnufélög er að gera einstaklingum, með búsetu í mismunandi aðildarríkjum samningsins um Evrópska efnahagssvæðið, eða lögaðilum, sem stofnaðir eru samkvæmt lögum mismunandi aðildarríkja, kleift að stofna evrópskt samvinnufélag. Tilskipun 2003/72/EB er svo ætlað að vernda rétt starfsmanna til aðildar að málum og ákvörðunum sem snerta starfsemi evrópska samvinnufélagsins sem þeir vinna hjá.

Innleiðing tilskipunarinnar krefst lagabreytinga hér á landi.

Nefndin leggur til að tillagan verði samþykkt.

Alþingi, 23. nóv. 2005.

Halldór Blöndal,

form., frsm.

Ágúst Ólafur Ágústsson.

Siv Friðleifsdóttir.

Drífa Hjartardóttir.

Margrét Frímannsdóttir.

Steingrímur J. Sigfússon.

Jónína Bjartmarz.
Samningur milli ríkja Fríverslunarsamtaka Evrópu og Túnis Þingsályktun - þingskjal nr. 500

132. löggjafarþing 2005–2006.

Nr. 1/132.

Þskj. 500 - 284. mál.

Þingsályktun um fullgildingu samnings milli ríkja Fríverslunarsamtaka Evrópu og Túnis.

Alþingi ályktar að heimila ríkisstjórninni að fullgilda fyrir Íslands hönd samning milli ríkja Fríverslunarsamtaka Evrópu (EFTA) og lýðveldisins Túnis sem undirritaður var í Genf í Sviss 17. desember 2004.

Samþykkt á Alþingi 6. desember 2005.
Breyting á XX. viðauka við EES-samninginn Þingsályktun - þingskjal nr. 501

132. löggjafarþing 2005–2006.

Nr. 2/132.

Þskj. 501 - 285. mál.

Þingsályktun um staðfestingu ákvörðunar sameiginlegu EES-nefndarinnar nr. 123/2003, um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 123/2003 frá 26. september 2003, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2003/4/EB frá 28. janúar 2003 um almennan aðgang að upplýsingum um umhverfismál og niðurfellingu á tilskipun ráðsins 90/313/EBE.

Samþykkt á Alþingi 6. desember 2005.
Breyting á XX. viðauka við EES-samninginn Þingsályktun - þingskjal nr. 502

132. löggjafarþing 2005–2006.

Nr. 3/132.

Þskj. 502 - 286. mál.

Þingsályktun um staðfestingu ákvarðana sameiginlegu EES-nefndarinnar nr. 82/2004 og 134/2004, um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvarðanir sameiginlegu EES-nefndarinnar nr. 82/2004 frá 4. júní 2004 og 134/2004 frá 24. september 2004, um breytingu á XX. viðauka (Umhverfismál) við EES-samninginn frá 2. maí 1992, og fella inn í samninginn tilskipanir Evrópuþingsins og ráðsins 2002/96/EB frá 27. janúar 2003 um raf- og rafeindabúnaðarúrgang og 2003/108/EB frá 8. desember 2003 um breytingu á tilskipun 2002/96/EB um raf- og rafeindabúnaðarúrgang.

Samþykkt á Alþingi 6. desember 2005.
Breyting á XVIII. viðauka við EES-samninginn Þingsályktun - þingskjal nr. 503

132. löggjafarþing 2005–2006.

Nr. 4/132.

Þskj. 503 - 287. mál.

Þingsályktun um staðfestingu ákvörðunar sameiginlegu EES-nefndarinnar nr. 44/2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 44/2004 frá 23. apríl 2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og fella inn í samninginn tilskipun ráðsins 2003/72/EB frá 22. júlí 2003 um viðbætur við samþykktir fyrir evrópsk samvinnufélög að því er varðar aðild starfsmanna.

Samþykkt á Alþingi 6. desember 2005.
Tryggur lágmarkslífeyrir Þingsályktunartillaga - þingskjal nr. 6

132. löggjafarþing 2005–2006.

Þskj. 6 - 6. mál.

Tillaga til þingsályktunar um tryggan lágmarkslífeyri.

Flm.: Guðjón A. Kristjánsson, Magnús Þór Hafsteinsson,

Sigurjón Þórðarson.

Alþingi ályktar að bæta skuli þjóðfélagsstöðu lífeyrisþega sem fá minni lífeyri greiddan úr lífeyrissjóði sínum en 50 þús. kr. á mánuði með því að breyta bótareglum almannatrygginga þannig að lífeyrisgreiðslur undir 50 þús. kr. á mánuði skerði ekki grunnlífeyri, tekjutryggingu, heimilisuppbót eða aðrar samsettar lágmarksbætur lífeyrisþegans.

Greinargerð.

Tillagan gerir ráð fyrir að fyrir hverjar 10 þús. kr. sem greiddur lífeyrir úr lífeyrissjóði er umfram 50 þús. kr. verði skerðing 1/ 5 þess sem nú er, eða 9%. Fyrir hverjar 10 þús. kr. sem lífeyrir er umfram 60 þús. kr. verði skerðing 2/ 5 þess sem nú er, eða 8%. Fyrir hverjar 10 þús. kr. umfram 70 þús. kr. verði skerðing 3/ 5 þess sem nú er, eða 27%. Fyrir hverjar 10 þús. kr. umfram 80 þús. kr. 4/ 5 þess sem nú er, eða 36%.

Vitað er að lífeyrisgreiðslur til fjölda lífeyrisþega eru enn of lágar til þess að geta verið meginstoð í afkomutryggingu allra lífeyrisþega. Sú aðferð sem hér er lögð til leiðir til þess að greiðsla úr lífeyrissjóði undir 50 þús. kr. á mánuði skerðir engar bætur sem lífeyrisþeginn fær úr almannatryggingum. Útfærslan virkar einnig þannig að eftir því sem fleiri landsmenn fá hærri lífeyri en 50 þús. kr. á mánuði, en þeim fjölgar vonandi hratt á næstu árum, þá fækkar þeim sem njóta þessarar reglu sem leiðir smám saman til þess að kostnaður ríkissjóðs minnkar. Rétt er að vekja athygli á því að eins og reglan er útfærð minnkar hún svokölluð jaðarskattaáhrif. Verði tillagan samþykkt og framkvæmd eftir efni sínu verður hagur lífeyrisþega með lágan lífeyri mun tryggari en nú er.

Alþýðusamband Íslands kynnti vorið 2003 tillögur sínar í velferðarmálum þar sem sambandið tók undir það sjónarmið sem kemur fram í þessari þingsályktunartillögu. Í tillögum Alþýðusambandsins segir: „Til að jafna þennan mun þarf að beita tekjutengdum lífeyri frá almannatryggingum með frítekjumörkum vegna lífeyris frá lífeyrissjóðum. Tekjutengingin þarf að breytast í samræmi við auknar greiðslur frá lífeyrissjóðunum til eftirlaunaþega.“ (Velferð fyrir alla – áfangaskýrsla mars 2003, bls. 37.)

Tillaga þessi var áður flutt á 128., 130. og 131. löggjafarþingi. Hún er endurflutt til þess að fá fram hver vilji meiri hluta Alþingis er gagnvart þeim lífeyrisþegum sem búa við lökust lífeyrisréttindi í lífeyrissjóðum. Hér er í flestum tilfellum um að ræða fólk sem á starfsævi sinni hafði frekar lág laun eða naut ekki greiðslu af launum sínum í lífeyrissjóð að hluta eða öllu leyti fyrr en of seint miðað við aldur til þess að öðlast lífeyri sem dugar til framfærslu á efri árum.

Dæmi um greiðslur frá Tryggingastofnun.
Frestun á fundum Alþingis Þingsályktun - þingskjal nr. 630

132. löggjafarþing 2005–2006.

Nr. 5/132.

Þskj. 630 - 406. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 9. desember 2005 eða síðar, ef nauðsyn krefur, til 17. janúar 2006.

Samþykkt á Alþingi 9. desember 2005.
Stofnun og fjármögnun vestnorrænna rithöfundanámskeiða Nefndarálit - þingskjal nr. 1014

132. löggjafarþing 2005–2006.

Þskj. 1014 - 541. mál.

Nefndarálit um till. til þál. um að styðja stofnun og fjármögnun vestnorrænna rithöfundanámskeiða.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Með tillögunni er lagt til að stjórnvöld á Íslandi styðji fyrir sitt leyti stofnun og fjármögnun vestnorrænna rithöfundanámskeiða.

Með ályktun 1/2005 á ársfundi 22.–24. ágúst 2005 samþykkti Vestnorræna ráðið að hvetja stjórnvöld á Íslandi, í Færeyjum og á Grænlandi til að styðja stofnun og fjármögnun vestnorrænna rithöfundanámskeiða. Eitt meginmarkmið tillögunnar er að að styrkja bókmenntir þjóðanna með því að hjálpa hæfileikaríkum höfundum að stíga fyrstu skrefin á rithöfundarbrautinni.

Jón Gunnarsson, Þórunn Sveinbjarnardóttir, Ágúst Ólafur Ágústsson og Magnús Stefánsson voru fjarverandi við afgreiðslu málsins.

Nefndin leggur til að tillagan verði samþykkt.

Alþingi, 15. mars 2006.

Halldór Blöndal,

form., frsm.

Bjarni Benediktsson.

Drífa Hjartardóttir.

Guðjón A. Kristjánsson.

Jónína Bjartmarz.
Staða selastofna við Ísland Þingsályktunartillaga - þingskjal nr. 1021

132. löggjafarþing 2005–2006.

Þskj. 1021 - 691. mál.

Tillaga til þingsályktunar um úttekt á stöðu selastofna við Ísland.

Flm.: Anna Kristín Gunnarsdóttir, Ásta R. Jóhannesdóttir, Mörður Árnason,

Þórunn Sveinbjarnardóttir, Guðrún Ögmundsdóttir, Rannveig Guðmundsdóttir,

Össur Skarphéðinsson.

Alþingi ályktar að fela umhverfisráðherra að láta gera úttekt á stöðu selastofna við Ísland. Leitað verði upplýsinga um stofnstærð útsels og landsels og fjölda og staðsetningu sellátra á landinu. Einnig verði leitað upplýsinga um þróun stærðar selastofna við Ísland frá árinu 1987 til 2006. Úttektinni ljúki fyrir 1. júní 2007.

Greinargerð.

Ýmsar vísbendingar eru um að selastofnum við Ísland hafi hrakað á síðustu árum en svo virðist sem ekkert íslenskt ráðuneyti telji sig bera ábyrgð á selnum.

Selur hefur verið veiddur takmarkalaust hér við land undanfarin ár, m.a. fyrir tilstilli svokallaðrar hringormanefndar sem greiðir fyrir hvern drepinn sel án þess þó að afurðir af selnum séu nýttar á nokkurn hátt. Þannig hefur verið gengið fram á rotnandi selshræ í látrum þar sem aðeins kjálkabeinið hefur verið hirt en það eru þær sönnur fyrir drápinu sem hringormanefnd fer fram á gegn greiðslu verðlaunafjár.

13. aðalfundur Norður-Atlantshafssjávarspendýraráðsins, NAMMCO, skoraði á íslensk stjórnvöld að setja sér markmið um framtíð útselsstofnsins við Ísland en ekki hefur verið brugðist við þeirri áskorun. Fyrir tuttugu árum voru landselir hér við land um 40 þúsund en síðan þá hefur stofninum hnignað verulega og vísbendingar um að hann eigi heima á alþjóðlegum válistum.

Selabændur, sem veiða sel og nýta bæði skinn og kjöt, hafa lýst áhyggjum af fækkandi sel við strendur landsins.

Nú liggur fyrir Alþingi frumvarp til laga um lax- og silungsveiðar þar sem heimilað er, ef samþykkt verður, að eyða sellátrum í grennd við veiðiár landsins. Sú staðreynd ásamt því sem að framan greinir gefur ástæðu til að stofnstærð sels og ástand selastofna við landið sé kannað og reynt að meta hvert veiðiþol viðkomandi stofna er.
Kvennaskólinn á Blönduósi Þingsályktunartillaga - þingskjal nr. 1023

132. löggjafarþing 2005–2006.

Þskj. 1023 - 693. mál.

Tillaga til þingsályktunar um Kvennaskólann á Blönduósi.

Flm.: Adolf H. Berndsen, Einar Oddur Kristjánsson, Jón Bjarnason,

Jóhanna E. Pálmadóttir, Guðjón A. Kristjánsson,

Jóhann Ársælsson, Kristinn Gunnarsson.

Alþingi ályktar að fela menntamálaráðherra að skipa starfshóp er leggi fram tillögur um framtíðarhlutverk húsnæðis Kvennaskólans á Blönduósi. Jafnframt geri starfshópurinn framkvæmda- og kostnaðaráætlun þar sem fram komi tillögur um viðhald húsnæðisins og endurbætur.

Starfshópurinn skili niðurstöðum sínum fyrir 1. október 2006.

Greinargerð.

Kvennaskólinn á Blönduósi var byggður á árunum1911–1912. Húsið er tvær hæðir, kjallari og ris og stendur reisulega á bökkum Blöndu. Húsið er teiknað af Einari Erlendssyni í samráði við Jón Þorláksson, þáverandi landsverkfræðing. Byggt hefur verið við húsið og auk þess hafa risið aðrar byggingar í tengslum við skólann. Kvennaskólahúsið fellur að nokkru undir húsafriðunarlög og á meðan reglulegt skólastarf var í því, fram til 1976, var viðhald þess gott.

Kvennaskólabyggingin er að 75% í eigu ríkisins en Héraðsnefnd A-Húnvetninga á 25%. Árið 1996 gerði menntamálaráðuneytið leigusamning við héraðsnefndina og samkvæmt honum tók nefndin að sér daglegan rekstur og umönnun húseigna skólans.

Eftir að skólahaldi lauk var Fræðsluskrifstofa Norðurlands vestra þar til húsa. Nú er Skólaskrifstofa A-Húnvetninga og Textílsetur Íslands með aðsetur í húsinu. Kennsla grunnskólabarna á Blönduósi í heimilisfræðum fer þar fram. Auk þessa er fyrirtækið Textílkjallarinn, sem framleiðir nytjalist, með starfsemi í skólanum.

Við hlið Kvennaskólahússins stendur Heimilisiðnaðarsafnið sem er einstakt á landsvísu. Það hóf starfsemi sína í fjósi skólans en hefur nú víkkað út starfsemi sína í glæsilegri viðbyggingu sem vígð var árið 2003.

Nú er verulega farið að sjá á húsi Kvennaskólans. Nauðsynlegt er að gera við steypuskemmdir á því og mála það. Innan húss er þörf á verulegum endurbótum. Á fjárlögum þessa árs er gert ráð fyrir 1 milljón kr. til úttektar á ástandi mannvirkjanna.

Nauðsynlegt er finna þessu fallega og fornfræga húsi Húnvetninga nýtt hlutverk í samráði við heimamenn, jafnframt því að halda sögu þess og reisn á lofti.
Samstarf Vestur-Norðurlanda um markmið í fiskveiðimálum Nefndarálit - þingskjal nr. 1141

132. löggjafarþing 2005–2006.

Þskj. 1141 - 297. mál.

Nefndarálit um till. til þál. um samstarf Vestur-Norðurlanda um markmið í fiskveiðimálum gagnvart Evrópusambandinu.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Málið var sent til umsagnar og bárust umsagnir frá Farmanna- og fiskimannasambandi Íslands, Hafrannsóknastofnuninni, Landssambandi íslenskra útvegsmanna og Landssambandi smábátaeigenda.

Með tillögunni er lagt til að ríkisstjórninni verði falið að efla samstarf Vestur-Norðurlanda í fiskveiðimálum gagnvart Evrópusambandinu. Með ályktun nr. 2/2004 á ársfundi 20.–24. ágúst 2004 samþykkti Vestnorræna ráðið að mælast til þess að ríkisstjórn Íslands og landsstjórnir Færeyja og Grænlands beiti sér fyrir aðgerðum sem hafi þann tilgang að efla samstarf Vestur-Norðurlanda varðandi ýmis úrlausnarefni í tengslum við stefnu í fiskveiðimálum gagnvart Evrópusambandinu.

Nefndin leggur til að tillagan verði samþykkt óbreytt.

Alþingi, 5. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Ingibjörg Sólrún Gísladóttir.
Rannsóknir á loftslagsbreytingum við Norður-Atlantshaf Nefndarálit - þingskjal nr. 1142

132. löggjafarþing 2005–2006.

Þskj. 1142 - 298. mál.

Nefndarálit um till. til þál. um átak í rannsóknum á loftslagsbreytingum við Norður-Atlantshaf.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Tillagan var send til umsagnar og bárust umsagnir frá Hafrannsóknastofnuninni, Háskólanum á Akureyri og Veðurstofu Íslands.

Með tillögunni er lagt til að ríkisstjórninni verði falið að semja framkvæmdaáætlun um markvisst átak í rannsóknum á loftslagsbreytingum við Norður-Atlantshaf. Með ályktun nr. 3/2004 á ársfundi 20.–24. ágúst 2004 samþykkti Vestnorræna ráðið að hvetja ríkisstjórn Íslands og landsstjórnir Færeyja og Grænlands til að móta í sameiningu framkvæmdaáætlun til að efla markvisst átak í rannsóknum á loftslagsbreytingum við Norður-Atlantshaf.

Nefndin leggur til að tillagan verði samþykkt óbreytt.

Alþingi, 5. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Ingibjörg Sólrún Gísladóttir.
Samstarf vestnorrænna landa í orkumálum Nefndarálit - þingskjal nr. 1143

132. löggjafarþing 2005–2006.

Þskj. 1143 - 299. mál.

Nefndarálit um till. til þál. um eflingu samstarfs vestnorrænna landa í orkumálum.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Tillagan var send til umsagnar og bárust umsagnir frá Orkustofnun og Samorku.

Með tillögunni er lagt til að ríkisstjórninni verði falið að efla samstarf vestnorrænna landa í orkumálum. Með ályktun nr. 1/2004 sem samþykkt var á ársfundi Vestnorræna ráðsins 20.–24. ágúst 2004 var skorað á ríkis- og landsstjórnir Vestur-Norðurlanda að efna til samstarfs um orkumál þjóðanna, með áherslu á sjálfbæra nýtingu orkuauðlinda. Jafnframt var þess óskað að árlegri skýrslu yrði skilað um framvindu samvinnunnar.

Nefndin leggur til að tillagan verði samþykkt óbreytt.

Alþingi, 5. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Ingibjörg Sólrún Gísladóttir.
Samstarf til að styrkja rannsóknir á hvalastofnum í Norður-Atlantshafi Nefndarálit - þingskjal nr. 1144

132. löggjafarþing 2005–2006.

Þskj. 1144 - 542. mál.

Nefndarálit um till. til þál. um samstarf til að styrkja rannsóknir á hvalastofnum í Norður-Atlantshafi.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Málið var sent til umsagnar og bárust umsagnir frá Hafrannsóknastofnuninni, Náttúrufræðistofnun Íslands og Norðursiglingu.

Með tillögunni er lagt til að ríkisstjórninni verði falið að efna til samstarfs við landsstjórnir Færeyja og Grænlands til að styrkja rannsóknir á hvalastofnum í Norður-Atlantshafi. Með ályktun nr. 3/2005 sem samþykkt var á ársfundi Vestnorræna ráðsins 22.–24. ágúst 2005 voru ríkisstjórn Íslands og landsstjórnir Færeyja og Grænlands hvattar til að efna til samstarfs um að styrkja rannsóknir á hvalastofnum í Norður-Atlantshafi og að tryggja með talningu raunhæfar upplýsingar um stofnstærðir hvala í Norður-Atlantshafi hvort sem um er að ræða friðaðar eða kvótaveiddar tegundir.

Nefndin leggur til að tillagan verði samþykkt óbreytt.

Alþingi, 5. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Ingibjörg Sólrún Gísladóttir.
Samstarf Vestur-Norðurlanda um baráttu fyrir sjálfbærri nýtingu náttúruauðæfa og umhverfisvernd Nefndarálit - þingskjal nr. 1145

132. löggjafarþing 2005–2006.

Þskj. 1145 - 543. mál.

Nefndarálit um till. til þál. um samstarf Vestur-Norðurlanda í alþjóðlegri baráttu fyrir sjálfbærri nýtingu náttúruauðæfa, umhverfisvernd og notkun umhverfisvænna orkulinda.

Frá utanríkismálanefnd.

Nefndin hefur fjallað um málið og fengið á sinn fund Þórð Þórarinsson, framkvæmdastjóra Vestnorræna ráðsins.

Málið var sent til umsagnar og bárust umsagnir frá Hafrannsóknastofnuninni, Náttúrufræðistofnun Íslands og Veiðimálastofnun.

Með tillögunni er lagt til að ríkisstjórninni verði falið að hefja samstarf um að Vestur- Norðurlönd standi saman í fararbroddi í alþjóðlegri baráttu fyrir sjálfbærri nýtingu náttúruauðæfa, umhverfisvernd og notkun umhverfisvænna orkulinda. Með ályktun nr. 2/2005 sem samþykkt var á ársfundi Vestnorræna ráðsins 22.–24. ágúst 2005 voru stjórnvöld á Íslandi, í Færeyjum og á Grænlandi hvött til að hefja samstarf um að Vestur-Norðurlönd verði í fararbroddi í alþjóðlegri baráttu fyrir sjálfbærri nýtingu náttúruauðæfa, umhverfisvernd og notkun umhverfisvænna orkulinda.

Nefndin leggur til að tillagan verði samþykkt óbreytt.

Alþingi, 5. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Ingibjörg Sólrún Gísladóttir.
Þjóðarblóm Íslendinga Nefndarálit - þingskjal nr. 1157

132. löggjafarþing 2005–2006.

Þskj. 1157 - 455. mál.

Nefndarálit um till. til þál. um þjóðarblóm Íslendinga.

Frá landbúnaðarnefnd.

Nefndin hefur fjallað um málið og henni bárust umsagnir frá Skógrækt ríkisins, Landvernd, Ungmennafélagi Íslands, Samtökum ferðaþjónustu og Bændasamtökum Íslands. Umsagnirnar voru allar jákvæðar gagnvart tillögunni.

Með tillögunni er lagt til að Alþingi álykti að holtasóley (Dryas octopetala) verði þjóðarblóm Íslendinga.

Nefndin leggur til að tillagan verði samþykkt.

Anna Kristín Gunnarsdóttir, Gunnar Örlygsson og Margrét Frímannsdóttir voru fjarverandi við afgreiðslu málsins.

Alþingi, 6. apríl 2006.

Drífa Hjartardóttir,

form., frsm.

Magnús Stefánsson.

Guðmundur Hallvarðsson.

Jón Bjarnason.

Guðjón Ólafur Jónsson.

Valdimar L. Friðriksson.
Samningur milli Fríverslunarsamtaka Evrópu og lýðveldisins Suður-Kóreu Nefndarálit - þingskjal nr. 1216

132. löggjafarþing 2005–2006.

Þskj. 1216 - 671. mál.

Nefndarálit um till. til þál. um fullgildingu samnings milli ríkja Fríverslunarsamtaka Evrópu og Lýðveldisins Suður-Kóreu.

Frá utanríkismálanefnd.

Nefndin hefur fjallað um málið og fengið á sinn fund Grétar Má Sigurðsson frá utanríkisráðuneyti.

Með tillögunni er leitað heimildar Alþingis til að fullgilda samning milli ríkja Fríverslunar- samtaka Evrópu (EFTA) og Lýðveldisins Suður-Kóreu sem undirritaður var í Hong Kong 15. desember 2006. Samningurinn kveður á um afnám tolla á iðnaðarvörum, sjávarafurðum og unnum landbúnaðarvörum. Þá inniheldur samningurinn ákvæði um þjónustuviðskipti, vernd hugverkaréttinda, samkeppnismál, opinber innkaup, samkeppnismál og úrlausn deilumála.

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Bjarni Benediktsson.
Breyting á II. viðauka við EES-samninginn Nefndarálit - þingskjal nr. 1217

132. löggjafarþing 2005–2006.

Þskj. 1217 - 685. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 31/2005, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Ólöfu Hrefnu Kristjánsdóttur frá utanríkisráðuneyti og Gísla Friðgeirsson frá Neytendastofu.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 31/2005 frá 11. mars 2005, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2004/22/EB frá 31. mars 2004 um mælitæki.

Tilskipunin gerir ráð fyrir að settar verði ítarlegar reglur um mælitæki, þar á meðal um framleiðslu, markaðssetningu og áreiðanleika auk reglna um prófanir, vottanir og eftirlit með slíkum tækjum. Ákvörðun þessi kallar á lagabreytingar hér á landi og hefur viðskiptaráðherra lagt fram frumvarp til laga um mælingar, mæligrunna og vigtarmenn (þskj. 906, 620. mál) sem nú er til meðferðar í efnahags- og viðskiptanefnd Alþingis.

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Drífa Hjartardóttir.

Jón Gunnarsson.

Bjarni Benediktsson.